sagorsarker/bangla-wikipedia huggingface dataset:
লুয়েতি ভাষা

লুয়েতি (এছাড়াও লায়াতিয়া, লায়াতিইয়া, লুভেতি হায়দেরাবাদি, খোজা বা খোজকি নামেও পরিচিত) একটি ইন্দো-আর্য ভাষা যা ৫০০০ থেকে ১০,০০০ লোকের মৌখিক ভাষা, যারা ওমান দেশে লাত্যাতীয় (খাজা বা হায়দ্রাইজ নামেও পরিচিত) নামে বিশেষ ভাবে পরিচিত। 
লুয়েতি ভাষাটি কচ্ছির অনুরূপ, কিন্তু অন্য সিন্ধি ভাষা এবং সেরিকিতে পাওয়া শব্দের ভাব বজায় রেখেছে কিন্তু এটি কচ্ছি থেকে হারিয়ে গেছে। লুয়েতি, এছাড়াও সিন্ধী, কচ্ছি, গুজরাত, হিন্দুস্তানি এবং ফার্সি অন্যান্য ভাষার সাথে সমতা বজায় রাখা। ওমানে অবস্থিত অন্যান্য ভাষাগুলির সাথে, লুয়েতি ওমানী আরবি উপভাষা দ্বারাও প্রভাবিত।
লুয়েতি ভাষাটি পাকিস্তানের শহর সিন্ধি থেকে উদ্ভূত,প্রায় ৪ শতাব্দী ধরে ওমানে, লুয়েতি ভাষার একটি উপস্থিতি আছে। ভাষা এবং মানুষ প্রথম ঐতিহাসিকভাবে ওমানি ইতিহাসবিদ ইবনে রুজাইক দ্বারা চিহ্নিত হয়। লাত্যাতিয়া ১৭৪০ থেকে ১৮৮০ সালের মধ্যে সিন্ধু থেকে অভিবাসন নিয়ে ওমানে বসতি স্থাপন করে ভাষাটিও সংগে নিয়ে আসেন।
লুয়েতি এমন একটি ভাষা যা শুধু ওমানে পাওয়া যায় এবং বিশেষ করে ওমানের রাজধানী মাস্কাট এবং সাহাম, বার্কা, খাবুরার এবং মুসানা উপকূলবর্তী শহরগুলির মধ্যে। এটি ৫,০০০থেকে ১০,০০০ লোকের দ্বারা কথিত হয়।
লুয়েতি ৩৭ ব্যঞ্জনবর্ণ, ১০ স্বরবর্ণ, এবং ৩ দ্বিস্বরধ্বনি নিয়ে গঠিত। সাধারণত বিশ্বের স্তরের চাপ প্রথম শব্দের উপর পড়ে, তবে আরবি থেকে ঋণ শব্দগুলির মধ্যে এটি তার মূল স্ট্রেস অবস্থান বজায় রাখে। 
নিচে লুয়েতি ভাষার ব্যঞ্জনবর্ণ এর একটি চার্ট আছে:
লুয়েতি তে ১০ টি মৌখিক দীর্ঘ এবং সংক্ষিপ্ত স্বরবর্ণ নিয়ে গঠিত:/i, ɪ, e, ɛ, a, ɘ, ə, u, ʊ, o/
এটি তিনটি যুক্তাক্ষর এর পাশাপাশি গঠিত। তারা:/a͡ɪ, a͡ʊ, ɔ͡ɪ/
এমন একটা সময় ছিলো যখন লুয়েতি ভাষার লিখার বব্যবহার ছিলো, এখন এটির আর কোনো লিখন পদ্ধতি নেই এবং এটা শুধুমাত্র অল্প কিছু মানষের একটি কথ্য ভাষা।
মোহাম্মদ সাইফুদ্দিন

মোহাম্মদ সাইফুদ্দিন (জন্ম ১ নভেম্বর ১৯৯৬ ) একজন বাংলাদেশী প্রথম-শ্রেণীর ক্রিকেটার। একজন বোলিং অল-রাউন্ডার, ডিসেম্বর ২০১৫-এ তিনি ২০১৬ অনুধধ্-১৯ ক্রিকেট বিশ্ব কাপ এ বাংলাদেশ দলে নাম লেখান। তিনি তার টোয়েন্টি২০ (টি২০) অভিষেক ঘটান ১৩ই নভেম্বর ২০১৬-এ ২০১৬ বাংলাদেশ প্রিমিয়ার লিগে কুমিল্লা ভিক্টোরিয়ানস এর হয়ে খেলার মাধ্যমে।
২০২০-এর নভেম্বরে, ২০২০-২১ বঙ্গবন্ধু টি২০ কাপ প্রতিযোগিতা শুরুর পূর্বে ১২ নভেম্বর অনুষ্ঠিত খেলোয়াড় নিলামে মিনিস্টার গ্রুপ রাজশাহী তাকে কিনে নেয়।
এপ্রিল ২০১৭-এ, তার নাম উঠে বাংলাদেশ টুয়েন্টি২০ আন্তর্জাতিক (টি২০) দলে শ্রীলঙ্কার বিপক্ষে সিরিজে। তিনি তার টি২০ আন্তর্জাতিক অভিষেক করেন ৪ এপ্রিল, ২০১৭-এ। অক্টোবর ২০১৭-এ, তার নাম উঠে বাংলাদেশের একদিনের আন্তর্জাতিক (ওডিআই) দলে তাদের দক্ষিণ আফ্রিকার বিপক্ষে সিরিজে। ১৫ই অক্টোবর ২০১৭-এ, তিনি কিম্বার্লিতে দক্ষিণ আফ্রিকার বিপক্ষে ওডিআই অভিষেক করেন।
আসাফ যেয়নালি

আসাফ যেয়নালাবদিন অগলু যেয়নালি (আজারবাইজানিঃ Asəf Zeynallı) আবার মাঝে মাঝে উচ্চারিত হয় যেয়নাল্লি (৫ এপ্রিল ১৯০৯, দেরবেন্ট-২৭ অক্টোবার ১৯৩২, বাকু), ছিলেন একজন আজারবাইজানি সুরকার।
আসাফ যেনালী উদ্যানরক্ষক যেনালাবদিন এবং তার স্ত্রী আসবান্দ এর তৃতীয় সন্তান। তার বাড়ি বিখ্যাত ডেরবেন্টের ঐতিহাসিক নার‍্যিন-কালা এর পরে অবস্থিত। তার জন্মের কয়েক দিনের মাথায় তার বাবা মারা যায় এবং তার মা আসবান্দ, একজন তাঁতী, হয়ে ওঠেন পরিবারের একমাত্র উপার্জনকারী। এছাড়াও তিনি ছিলেন অপেশাদার সংগীতজ্ঞ,  গায়িকা এবং একর্ডিওন বাদক যা তার ছোট ছেলের গানের প্রতি ঝোঁকের অন্যতম উৎস। ১৯১৬ সালে, ৭ বছর বয়সী যেয়নালি ডেরবেন্ট রিয়ালস্খুলে যোগদান করে যা ছিল একটি প্রাথমিক বিদ্যালয় এবং যেখানে তিনি গায়কদলের একজন সদস্য হয়ে ওঠেন। তিনি সেখানে সানাই বাজানো শেখাতেন মাঝে মাঝে আবার স্কুলের বাইরে শৌখিন পাবলিক ব্রাস ব্যান্ডের অনুষ্ঠানগুলোতে অংশগ্রহণ করতেন। ১৯২০ সাল, তার পরিবার আজারবাইজানের বাকুতে চলে আসে যেখানে যেয়নালি একটি মিলিটারি বিদ্যালয়ে তার পড়ালেখা চালিয়ে যান পাশাপাশি সেখানে তিনি ভেঁপু বাজানো শিখেন।  
১৯২৩ সালে, যেয়নালি নতুন প্রতিষ্ঠিত গানের কলেজে (যা পরবর্তীতে তার নামেই নামকরণ করা হয়) অংশগ্রহণ করেন যেখানে তিনি  বিশিষ্ট সুরকার উযেয়ির হাজিবেয়ভ এর অধীনে শিক্ষা গ্রহণ করেন। সেখানে অধ্যায়নরত অবস্থাতেই তিনি তার প্রথম সুরের কাজ সম্পন্ন করেন যার শিরোনাম ছিল "মাহিনি "("গান") এবং একটি ট্রাম্পেট বাজিয়ে তা পরিবেশন করেন। তার এই সুরের পরিবেশন অনেক বিখ্যাত গানের বিশেষজ্ঞ দ্বারা হৃদয়ঙ্গমিত হয় ফলে এই তরুণ সুরকার ঠিক করেন যে তিনি আনুষ্ঠানিক মার্চ- যেমন আঞ্চলিক আজেরি সুরের জন্য সরঞ্জাম ব্যবহার করবেন।  হাজিবেয়ভ কর্তৃক অনুপ্রাণিত হয়ে, যেয়নালি আজারবাইজান স্টেট সংগীত শিক্ষালয় এ সুরকার প্রোগ্রামে যোগদান করেন এবং ১৯২৬ এ উক্ত কলেজ থেকে স্নাতক লাভ করেন। সংগীত রচনার পাশাপাশি, যেয়নালি আজেরি সঙ্গীত ইতিহাসের উপর নিবন্ধন লিখেন যেখানে তিনি প্রধানত হাজিবেয়ভের ঐতিহাসিক আজেরি ঢং এবং পশ্চিম ইউরোপীয় উচ্চাঙ্গ সঙ্গীতের মিলকরণের পদ্ধতি তুলে ধরেন। ১৯৩০ এর প্রথমদিকে, তিনি সেসব বুদ্ধিজীবীদের একজন ছিলেন যাঁরা সোভিয়েতের নিষেধাজ্ঞা টার এর লক্ষ্যের বিরোধিতা করেছিলেন। ১৯২৮ সাল থেকে সঙ্গীত শিক্ষালয় (কনজারভেটরি) কর্তৃক প্রতিষ্ঠিত একটি সঙ্গীত প্রতিষ্ঠানে যেয়নালি শিক্ষা দান করেন। সেখানে তিনি সঙ্গীত তত্ত্ব পড়তেন (গারা গারায়েভ, জভদাথ হাজিয়েভ এবং তোফিগ গুলিয়েভ তার ছাত্র ছিলেন)। ১৯২৯ সালে তিনি সুরের কাজকর্মের শীর্ষে অবস্থান করেন। সেই বছরে তার কাজ গুলোর মধ্যে শিশুদের যন্ত্রসঙ্গীত, সমবেত বাদকদলের জন্য "গারাবাঘ শিকাস্তাসি", এবং অন্যান্য আঞ্চলিক সুরে পশ্চিমা সরঞ্জাম যোগ করার জন্য কিছু সুর। ১৯৩১ সালে তিনি উক্ত শিক্ষালয় থেকে স্নাতক লাভ করেন এবং বাকু তুর্কিক লেবার থিয়েটারের প্রধান হিসেবে নিযুক্ত হন। সেখানে তার প্রধান অবদান ছিল বিতর্কিত প্রজ্ঞাপনের জন্য রচিত সঙ্গীত "সেভিল"।১৯৩২ সালে থিয়েটারটি সফলতার সাথে সেন্ট পিটার্সবার্গ ট্যুর সম্পন্ন করে।     
আসাফ যেয়নালি ১৯৩২ সালে, ২৩ বছর বয়সে অসুস্থার কারণে মৃত্যুবরণ করেন, তাই তার পূর্ব পরিকল্পিত বাকুকে উত্‌সর্গ করার জন্য ঐকতান সঙ্গীত সুর করা হয়নি।   
বাকু'র আসাফ যেয়নালি মিউজিক স্কুল বর্তমানে তার নাম বহন করছে।
গোয়াংজু

গোয়াংজু () দক্ষিণ কোরিয়ার ষষ্ঠ বৃহত্তম শহর। এটি সরকারের তত্ত্বাবধানে থাকা একটি মেট্রোপলিটন শহর। ২০০৫ সালে মুয়ান অঞ্চলের নামাকে দক্ষিণ জল্লার প্রাদেশিক অফিস স্থানান্তরের আগ পর্যন্ত এই শহরটিই দক্ষিণ জল্লা প্রদেশের রাজধানী ছিল। 
"গোয়াং" (광, চৈনিক অক্ষর: 光) অর্থ "আলো" এবং "জু"  (주, চৈনিক অক্ষর: 州) অর্থ "প্রদেশ"। কৃষিপ্রধান জল্লা প্রদেশের কেন্দ্রে গোয়াংজু শহর, যা নিজস্ব বিচিত্র ধরনের রান্নার জন্য বিখ্যাত। 
খ্রিস্টপূর্ব ৫৭ সালে গোয়াংজু শহরে পত্তন হয়। তৃ-সাম্রাজ্য সময়কালে, এটি বেকজের অন্যতম একটি প্রশাসনিক কেন্দ্র ছিল।
১৯২৯ সালে জাপানীদের শাসনকালে, কোরিয়ান ও জাপানী শিক্ষার্থীরা এখানে আঞ্চলিক বিক্ষোভের সূচনা করে যা পরবর্তীতে সমগ্র দেশ জুড়ে জাপানবিরোধী আন্দোলন গড়ে উঠতে ভূমিকা রাখে।
১৯৮০ সালের মে মাসে, সামরিক বাহিনীর প্রধান চুন দু-হোয়ান এর বিরুদ্ধে একটি শান্তিপূর্ণ বিক্ষোভ সংগঠিত হয়। যা সামরিকবাহিনী দ্বারা দমন করারর প্রয়াস চালানো হয় এবং পরবর্তীতে সহিংস ঘটনার জন্ম দেয় যা গোয়াংজু গণঅভ্যুত্থানের জন্ম দেয়। বিপুল সংখ্যক সাধারণ জনতা এবং কিছু সংখ্যক পুলিশ ও সামরিক বাহিনীর সদস্য নিহত হয়।
১৯৮৬ সালে, গোয়াংজু জল্লানাম-দো থেকে আলাদা হয়ে যায় এবং ১৯৯৫ সালে মেট্রোপলিটন শহর হিসেবে আত্মপ্রকাশ করে।
গোয়াংজু পাঁচটি অঞ্চলে বিভক্ত।
চন্নাম জাতীয় বিশ্ববিদ্যালয়, গোয়াংজু বিজ্ঞান ও প্রযুক্তি ইনস্টিটিউট, গোয়াংজু শিক্ষা বিশ্ববিদ্যালয় গোয়াংজু শহরের পাবলিক বিশ্ববিদ্যালয়।
গোয়াংজু ৫৯৩ টি বিদ্যালয় রয়েছে। এর মাঝে আছে  ২৩৪টি কিন্ডারগার্টেন, ১৪৫টি প্রাথমিক বিদ্যালয়, ৮৪টি মাধ্যমিক স্কুল ও ৬৫টি উচ্চ বিদ্যালয়। এছাড়াও একটি বিজ্ঞান উচ্চ বিদ্যালয়, ৭টি জুনিয়র কলেজ, ৯টি বিশ্ববিদ্যালয় শিক্ষাপ্রতিষ্ঠান তালিকায় (পহেলা মে,২০০৯) রয়েছে।  সমগ্র শহরের ২৮.৫% জনগোষ্ঠী শিক্ষার্থী। 
২০০৭ সালের সমীক্ষা অনুসারে, গোয়াংজু শহরের ৩০.২% জনুণ খ্রিস্টান ধর্মে দীক্ষিত। এর মাঝে ২১.৬% পোটেস্ট্যান্ট এবং ৮.৬% ক্যাথোলিক। মোট জনসংখ্যার ১৬.৭% বৌদ্ধ ধর্মে বিশ্বাসী। প্রায় ৫০.৯ শতাংশ জনগণ কোন ধর্মে বিশ্বাসী নয়। গোয়াংজু শহরের জনসংখ্যা নিচের তালিকায় লিপিবদ্ধ করা হয়েছে
সমগ্র গোয়াংজু শহর গোয়াংজু সাবওয়ে দ্বারা ভ্রমণ করা সম্ভবব। ২০০৮ সালের এপ্রিলে সাবওয়ের পরিসর বাড়ানোর কাজ শুরু হয় যা ২০১২ পূর্ণতা পায়। গোয়াংজুতে দুইটি উচ্চগতিসম্পন্ন রেলগাড়ীগামী রেল স্টেশন আছে। এগুলো হলঃ গোয়াংজু স্টেশন এবং গোয়াংজু সোংজং স্টেশন। বর্তমানে সোংজং স্টেশনই বহুল ব্যবহৃত হয় কেননা এই স্টেশনের সাথে সাবওয়ে এবং স্থানীয় বাসের সরাসরি সংযোগ রয়েছে।
গোয়াংজুতে অত্যাধুনিক পাবলিক বাসের ব্যস্থা রয়েছে যা শহরের ভিতরে চলাচল করে। স্থানীয় বাস ও বাসস্টপগুলোতে কোরিয়ান ও ইংরেজি উভয় ভাষায় তথ্য প্রদানের সেবা রয়েছে। স্থানীয় বাস শহরের বাইরেগামী ইন্টারসিটি বাসের রুটের সাথে যুক্ত হয় গোয়াংজু বাস টার্মিনালে যা ইউ-স্কয়ার নামেই বহুল পরিচিত।
নগদ টাকা ছাড়াও কিছু কোরিয় ব্যাংকের কার্ড, বাসকার্ড দিয়ে বাসভাড়া দেয়া যায়। হান-পে, টি-মানি এবং ক্যাশবি তিনটি কোম্পানী রিচার্জেবল বাসকার্ড বিক্রি করে, যা যেকোন কনভেনিয়েন্ট স্টোরে সহজেই রিচার্জ করা যায়। কার্ড ছাড়াও চাবির রিং আদলের এক্সেসরিজও এই কোম্পানীগুলো প্রস্তুত করে থাকে। নগদ টাকার পরিবর্তে কার্ড দিয়ে বাসভাড়া দেয়ায় ছোটখাটো ছাড় দেয়া হয়। এছাড়াও, ১৩ থেকে ১৮ বয়েসী এবং ৭ থেকে ১২ বয়েসী বাচ্চাদের জন্য বাস ভাড়ায় বিশেষ ছাড় দেয়া হয়।
গোয়াংজু শহর নিম্নোক্ত শহরগুলোর সাথে সাংস্কৃতিক সম্পর্ক উন্নয়নে একে অপরকে সাহায্য করতে বদ্ধপরিকর
ফয়জুর রহমান আহমেদ

শহীদ ফয়জুুর রহমান আহমেদ হলেন বাংলাদেশের একজন পুলিশ কর্মকর্তা। মুক্তিযুদ্ধে আত্মত্যাগের অনন্য সাধারণ অবদানের জন্য ২০১৭ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়।
২১ ফেব্রুয়ারি ১৯২১ সালে নেত্রকোনা জেলায় ফয়জুর রহমান আহমেদ জন্মগ্রহণ করেন।
তিনি ১৯৪৩ সালে স্নাতক ডিগ্রি সমাপ্ত করেন। 
ফয়জুুর রহমান আহমেদ ছিলেন একজন পুলিশ কর্মকর্তা। 
৫ মে ১৯৭১ ইংরেজি।
স্বাধীনতা ও মুক্তিযুদ্ধে আত্মত্যাগের অসাধারণ অবদানের জন্য ২০১৭ সালে বাংলাদেশের “সর্বোচ্চ বেসামরিক পুরস্কার” হিসাবে পরিচিত স্বাধীনতা পুরস্কার প্রদান করা হয় তাকে।
এন. এম. নাজমুল আহসান

শহীদ নূরনবী মোহাম্মদ নাজমুল আহসান বা ন ম নাজমুল আহসান হলেন বাংলাদেশের একজন বীর যোদ্ধা। মুক্তিযুদ্ধে আত্মত্যাগের অনন্য সাধারণ অবদানের জন্য ২০১৭ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়।
নালিতাবাড়ী উপজেলার বরুয়াজানী গ্রামে তার জন্ম হয়েছিল ১৯৪৯ সালের ২০ জানুয়ারি তারিখে ।
১৯৭১ সালের ৬ জুলাই পাকিস্তানি সৈন্যদের আক্রমণে তাঁর মৃত্যু হয়।
স্বাধীনতা ও মুক্তিযুদ্ধে আত্মত্যাগের অসাধারণ অবদানের জন্য ২০১৭ সালে বাংলাদেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।
নেত্রকোণা পৌরসভা

নেত্রকোণা পৌরসভা বাংলাদেশের নেত্রকোণা জেলার একটি প্রশাসনিক এলাকা।
আয়তন ২১.০২ বর্গকিলোমিটার।
পৌরসভার মধ্য দিয়ে মগড়া নদী সর্পিলকার পথে বয়ে গিয়েছে এবং উত্তর অংশে ঢুপিকালি নদীর ধারা রয়েছে ।
১৮৮৭ খ্রিষ্টাব্দে এটি স্থাপিত হয়। ধীরে ধীরে ক্রমবিকাশ হয়ে পৌরসেবার চাহিদা বৃদ্ধি ও প্রাপ্তির সমন্বয় সাধনের উন্নতির ফলে নেত্রকোণা পৌরসভা বিগত ১০ অক্টোবর ১৯৯৬ খ্রিষ্টাব্দে ক শ্রেনীতে উন্নতি হয়।
পৌরসভার উত্তরে মেদনী ইউনিয়ন, উত্তর-পশ্চিমে মৌগাতি ইউনিয়ন ,পশ্চিমে রৌহা ইউনিয়ন, দক্ষিণ-পশ্চিমে চল্লিশা ইউনিয়ন, দক্ষিণে কাইলাটি ইউনিয়ন, দক্ষিণ-পূর্বে আমতলা ইউনিয়ন এবং পূর্ব দিকে সিংহের বাংলা ইউনিয়ন অবস্থিত।
নেত্রকোনা পৌরসভা ১৮৮৭ খ্রিষ্টাব্দে স্থাপিত হয়। ধীরে ধীরে ক্রমবিকাশ হয়ে পৌরসেবার চাহিদা বৃদ্ধি ও প্রাপ্তির সমন্বয় সাধনের উন্নতির ফলে নেত্রকোনা পৌরসভা বিগত ১০/১০/১৯৯৬ খ্রিষ্টাব্দে ‘‘ক ’’শ্রেনীতে উন্নতি হয়। 
পৌরসভাটি মগড়া ও ঢুপিকালি নদী দ্বারা বেষ্টিত। বর্তমান আয়তন ২১.০২ বর্গকিলোমিটার, মোট ওয়ার্ড-০৯(নয়) টি। একজন মেয়র, প্রতি ওয়ার্ডে একজন হিসাবে ০৯(নয়) জন সাধারণ কাউন্সিলর ও প্রতি তিন ওয়ার্ডের একজন সংরক্ষিত আসনের (মহিলা) কাউন্সিলর হিসাবে মোট ৩ জন কাউন্সিলর সহ মোট ১৩ সদস্য নিয়ে পৌর পরিষদ গঠিত। নেত্রকোনা পৌরসভায় জন সংখ্যা মোট ১,০২,০০০ জন। পৌরসভায় হোল্ডিং সংখ্যা ১১,৪১৫ টি, উল্লেখযোগ্যের মধ্যে নম্বর রয়েছে, ১২(বার) টি হাট /বাজার ,৫০ টি শিক্ষা প্রতিষ্ঠান, ৫৯ টি মসজিদ, ১১ টি মন্দির, ০৩ টি কবর স্থান, ০৩ টি শ্মশান ঘাট, ০৩ টি বাস টার্মিনাল, ৩১.৬০ কিলোমিটার ড্রেইন, ১১৮.৭৯ কিলোমিটার রাস্তা ও ১১৪৯টি সড়ক বাতি রয়েছে। 
সেবা মূলক খাত সমূহের মধ্যে নিরাপদ পানি সরবরাহ, অনলাইনের মাধ্যমে জন্ম ও মৃত্যু নিবন্ধন সনদ প্রদান ,পরিষ্কার পরিচ্ছন্নতা এবং অভিজ্ঞ মেডিক্যাল অফিসার (এম বি বি এস) দ্বারা স্বাস্থ্য সেবা প্রদান করা হয়। উল্লেখ্য যে, জন্ম নিবন্ধন কার্যক্রমে ঢাকা বিভাগের মধ্যে নেত্রকোনা জেলা ২য় স্থানে রয়েছে। তাছাড়া পৌরশহর নিয়মিত পরিষ্কার পরিচ্ছন্ন রাখার দাায়িত্ব যথাযথভাবে পালন করে যাচ্ছে , পৌরসভা নিরাপদ পানি সরবরাহের লক্ষ্যে ৩৩ কিলোমিটার পাইপ লাইন, ৬,৮০,০০০ লিটার সম্পন্ন ০২ টি ওভার হেড ট্যাঙ্ক ও ০৫ টি নতুন উৎপাদক নলকুপ এবং পৌর এলাকায় স্যানিটেশন ব্যবস্থার উন্নতির জন্য পাবলিক টয়লেট,কমিউনিটি ল্যট্রিন, স্কুল ল্যাট্রিন ও দরিদ্র জনগোস্টির জন্য হাউজহোল্ড ল্যাট্রিন মোট- ৭০ টি বিভিন্ন ধরনের টয়লেট স্থাপনের কাজ বাস্তবায়নাধীন রয়েছে। 
নেত্রকোনা পৌর পরিষদ কর্তৃক জনসেবা নিশ্চিতএর লক্ষ্যে সিটিজেন চার্টার প্রস্ত্তত করতঃ নোটিশ বোর্ডসহ উন্মুক্ত জায়গায় টানানো রয়েছে। তথ্য অধিকার অইন - ২০০৯ অনুযায়ী পৌরবাসীর তথ্য সেবা নিশ্চিত করার উদ্দেশ্যে পৌর কার্যালয়ের একটি কক্ষে তথ্য সেবা কেন্দ্র স্থাপন করা হয়েছে।
জেমক মসজিদ

জেমক মসজিদ, আনুষ্ঠানিকভাবে সুলতান আবদুল সামাদ জেমক মসজিদ (, Jawi: مسجد جامع سلطان عبدالصمد) নামে ডাকা হয় । এটি মালয়েশিয়ায় কুয়ালালামপুরে প্রাচীনতম মসজিদগুলির একটি । এটি স্থানীয় ক্লাং এবং গম্বাক নামক নদীর মিলিত মোহনায় অবস্থিত । মসজিদটি জালান টন পিরাক এর অধিকারে রয়েছে । ১৯০৯ সালে নির্মিত এই মসজিদটির ডিজাইন করেন আর্থার বেনিনস হাবব্যাক । ইসলামী মুগল স্থাপত্যরীতিতে তৈরি এই মসজিদটি মালশিয়ায় ইসলামী ঐতিহ্যর এক অনন্য নিদর্শন । বর্তমানে মসজিদটি কুয়ালালামপুর ইসলামী কাউন্সিল পরিচালনা করে আসছে । মসজিদটিতে দুইটি বড় মূল মিনার রয়েছে , এছাড়াও কিছু ছোট ছোট মিনার রয়েছে ।
"জামেক" নাম মূলত মালয় ভাষা থেকে এসেছে, যার সমতুল্য আরবী শব্দ   (جامع), অর্থাৎ এমন একটি জায়গা যেখানে মানুষ উপাসনার (ইবাদাত) জন্য সমাবেত হয় ।  এটি স্থানীয়দের কাছে "শুক্রবার মসজিদ" (Friday Mosque) হিসাবেও পরিচিত । 
মসজিদটি ক্লাং এবং গোম্বাক নদীর মিলিত স্থানে এবং জেমক নামে একটি পুরনো মালয় সমাধির স্থানে অবস্থান । জাভা স্ট্রিট এবং মালে স্ট্রিট এলাকায় মালয়েশিয়ার মাদ্রাসায় ইবাদাতের জন্য আরও কয়েকটি মসজিদ আগেও বিদ্যমান ছিল, কিন্তু জামেক মসজিদটি কুয়ালালামপুরে নির্মিত প্রথম একমাত্র বড় মসজিদ ছিল । ২৩ শে মার্চ, ১৯০৮ খ্রিষ্টাব্দে সুলতান স্যার আলাউদ্দিন সুলাইমান শাহের সুলতান কর্তৃক মসজিদটির ভিত্তি প্রস্তর স্থাপন করা হয় এবং ১৯০৯ সালের ২৩ ডিসেম্বর সুলতান আনুষ্ঠানিকভাবে মসজিদটি সকলের ইবাদাতের জন্য খুলে দেন ।  জেমক মসজিদ নির্মাণের খরচ হয়েছে প্রায় $ ৩২,৬২৫, যা তৎকালীন ব্রিটিশ ঔপনিবেশিক সরকার হতে  মালে সম্প্রদায়ের  অর্থায়নে পরিচালিত হয়েছিল । মসজিদটির স্থপতি ছিলেন আর্থার বেনিসন হাবব্যাক, যিনি ভারতীয় মুসলিম মুগল স্থাপত্য শৈলীর আদলে মসজিদটি ডিজাইন করেছিলেন। জামেক মসজিদ ১৯৬৫ সালে নির্মিত  কুয়ালালামপুরে প্রধান এবং জাতীয়  মসজিদ হিসেবে বিবেচিত হয় ।
মসজিদটি পরে অতিরিক্ত বাহ্যিক নির্মাণের সাহায্য আয়তন বাড়ানো হয়েছে। এই অতিরিক্ত বাহ্যিক নির্মাণের মাধ্যমে মূলত মসজিদটির সৌন্দর্য বাড়ানো হয়েছে । ১৯৯৩ সালে ভারী বৃষ্টির কারণে মসজিদটির গম্বুজ ভেঙ্গে যায়, তবে পরবর্তীতে সময়ে এর মেরামত করা হয়েছে।
২৩ শে জুন, ২০১৭ তারিখে, মসজিদের পূর্বপুরুষ-সেলেনোরার সুলতান সুলতান শরফুদ্দীন ইদ্রিস শাহ "সুলতান আব্দুল সামাদ"-এর মসজিদটি সুলতান আবদুল সামাদ জামেক মসজিদ নামকরণ করেন । মসজিদটি মূলত যে জমির উপর নির্মিত তা সেলাঙ্গোর রাজ্যের  অংশ ছিল ।
ফাতেমা জিন্নাহ মেডিকেল বিশ্ববিদ্যালয়

ফাতেমা জিন্নাহ মেডিকেল বিশ্ববিদ্যালয় (), ফাতেমা জিন্নাহর নামে নামকরণ করা হয়, এটি পাঞ্জাবের লাহোর শহরে অবস্থিত একটি মেডিকেল বিশ্ববিদ্যালয় । ফাতিমা জিন্নাহ মেডিক্যাল ইউনিভার্সিটির সাথে সংশ্লিষ্ট শিক্ষাদানকারী হাসপাতাল স্যার গঙ্গা রাম হাসপাতাল, একটি মেডিক্যাল প্রতিষ্ঠান যা মহিলা ডাক্তার ও স্নাতকোত্তর শিক্ষার্থীদের শিক্ষা ও প্রশিক্ষণ প্রদান করে এবং বিশেষ করে লাহোর এবং দেশের নাগরিকদের চিকিৎসা ও স্বাস্থ্যসেবা প্রদান করে থাকে । মহিলা জনসংখ্যায় দেশে এটি এখন একটি তৃতীয় স্বাস্থ্যসেবা ইউনিট।
  স্যার গঙ্গা রাম হাসপাতাল ১৯২১ সালে লাহোরে দার্শনিক স্যার গঙ্গা রাম প্রতিষ্ঠা করেন, যিনি হাসপাতালের জন্য জমি দান করেন । চিকিৎসা এবং স্বাস্থ্যসেবা পরিষেবাগুলির  ক্রমবর্ধমান চাহিদা মোকাবেলা করার জন্য হাসপাতালটি ১৯৪৩ সালে তার বর্তমান অবস্থানে স্থানান্তর করা হয়েছিল।
৩০ শে জুন, ২০১৫ তারিখে পাকিস্তান স্বাস্থ্য অধিদপ্তরের মেডিকেল কলেজ থেকে মেডিক্যাল  বিশ্ববিদ্যালয়ে রুপান্তর করে এবং বর্তমান নীতিটি বিশ্ববিদ্যালয়ের উপাচার্যের পদ তৈরি হয়।
১৯৪৬ সালে স্যার গঙ্গা রামের পরিবারের সদস্যরা বালাক রাম মেডিকেল কলেজ নামে স্যার গঙ্গা রামের পুত্রের নামকরণ করে একটি মেডিকেল কলেজ চালু করেন। ১৯৪৭ সালে স্বাধীনতার পর, কলেজটি বন্ধ হয়ে যায় এবং তার প্রাঙ্গণটি পরিত্যক্ত হয়ে পড়ে । তবে, মেডিক্যাল পেশাজীবী প্রফেসর সুজাত আলী তার সহকর্মীদের সহায়তায় মহিলা ডাক্তারদের শিক্ষার জন্য ওই একই স্থানে একটি মেডিক্যাল প্রতিষ্ঠান স্থাপনের ধারণাটি উদ্ভাবন করেছিলেন। এই উদ্দেশ্য নিয়ে প্রফেসর সুজাত আলীর দল কায়দ-ই-আজম মুহম্মদ আলী জিন্নাহকে তার বোনের মোহস্তম্মা ফাতেমা জিন্নাহের  নামকরণের জন্য অনুরোধ জানায়। ক্যয়েড তার নাম ব্যবহারের অনুমোদন দেন । ফাতেমা জিন্নাহ মেডিকেল কলেজ ফর উইমেন, লাহোর অক্টোবর ১৯৪৮ সালে ৩৯ জন শিক্ষার্থীর প্রথম ব্যাচের ভর্তি কার্যক্রম শুরু করেন । এবং ১৯৪৯ সালের মার্চ মাসে পাকিস্তানি প্রধানমন্ত্রী খাজা নাজিম উদ্দিন আনুষ্ঠানিক উদ্‌বোধন করেন।
লাহোর (শাহরা-ই-কায়দ-ইয়াজম) এবং পাঞ্জাব আসনের প্রধান ধমনী নিকটবর্তী শহরের প্রাণকেন্দ্রে অবস্থিত স্যার গঙ্গা রাম হাসপাতাল, এফজেএমইউ এর শিক্ষণ হাসপাতাল এটি । ঘনবসতিপূর্ণ এলাকা  ঘিরে হাসপাতালটি শহরটির পশ্চিম ও দক্ষিণ অংশে তাদের সেবা সরবরাহ করে । বিশেষত লাহোরের সন্নিহিত জেলায় সেবা প্রদান করে। হাসপাতালের রোগী ধারণক্ষমতা ৭০০, তবে গড় সংখ্যা প্রায় ৮০০ছড়িয়ে পড়েছে ।
ফাতেমা জিন্নাহ মেডিকেল বিশ্ববিদ্যালয় প্রতি বছর ২৫০ জন শিক্ষার্থীকে ভর্তি করে। ৫০% আসন ফেডারেল সরকারের জন্য সংরক্ষিত এবং সিন্ধ, কেপি কে, বেলুচিস্তান, ফাতা, পাটা, এজে কে এবং উত্তরাঞ্চলের শিক্ষার্থীদের এই আসনগুলোতে ভর্তি হয়। ২৩ টি আসন বন্ধুত্বপূর্ণ ও ইসলামী দেশগুলোর জন্য পিটিএপি (পাকিস্তান টেকনিক্যাল অ্যাসিসট্যান্স প্রোগ্রাম) হিসাবে সংরক্ষিত।
ফাতেমা জিন্নাহ মেডিক্যাল ইউনিভার্সিটিও জে কেএএটি (যৌথ কেন্দ্রীয় ভর্তি পরীক্ষা) পরিচালনা করে থাকে ।
উত্তর আমেরিকায় এখানের প্রাক্তন ছাত্রদের একটি শক্তিশালী উপস্থিতি রয়েছে। এর প্রাক্তন ছাত্রদের উত্তর আমেরিকা উইং বার্ষিক সভার আয়োজন করে । এবং ছাত্র, গবেষক এবং ফ্যাকাল্টি সাহায্য প্রকল্পের মধ্যে নিযুক্ত করা হয়।
এটি পাকিস্তানের প্রাচীনতম মেডিকেল ডিগ্রি প্রদানের একটি প্রতিষ্ঠান - পাঞ্জাব বিশ্ববিদ্যালয় থেকে এই অনুমোদন দেয়া হয় । এবং এটি পাকিস্তান মেডিকেল অ্যান্ড ডেন্টাল কাউন্সিল এবং কলেজ অব ফিজিসিয়ানস এবং সার্জনস পাকিস্তান কর্তৃক স্বীকৃত।
হিঙ্গল নদী

হিঙ্গল নদী অথবা হুঙ্গল নদী () পাকিস্তানের দক্ষিণ-পূর্বাঞ্চলীয় বেলুচিস্তান প্রদেশের দক্ষিণ-পশ্চিমে গুয়ারার জেলার মকরান অঞ্চলে অবস্থিত একটি নদী। নদী এবং উপত্যকাগুলি হিঙ্গল জাতীয় উদ্যান এর অধীনে সুরক্ষিত একটি এলাকা হিসেবে পরিচালিত হচ্ছে।
হিঙ্গল নদী দীর্ঘতম, যেটি বেলুচিস্তান জেলার সবচেয়ে দীর্ঘতম নদী হিসেবে পরিচিত। মূলত নদীটির মকরান উপকূলীয় সীমার মধ্য দিয়ে বায়ু প্রবাহিত হয় এবং উচ্চ পর্বত মধ্যে হ্যাঙ্গল উপত্যকা অবস্থিত।
নদীটিতে সারা বছরই বায়ু প্রবহমান থাকে যেখানে বেলুচিস্তানে অন্যান্য বেশিরভাগ প্রবাহের মত নয়, যেটি শুধুমাত্র বৃষ্টিপাতের সময় প্রবাহিত হয়ে থাকে।
মুক্ত শিল্প লাইসেন্স

মুক্ত শিল্প লাইসেন্স এক ধরনের কপিলেফ্ট লাইসেন্স, যা লেখকের স্পষ্ট অনুমতি ছাড়া অবাধে নকল করা, বিতরণ, এবং সৃজনশীল কাজ রুপান্তর করার অধিকার প্রদান করে।
লাইসেন্সটি ২০০০ সালের জুলাইয়ে লিখা হয়েছিল <copyleft_attitudeaccountexample.comapril.org> মেইলিং লিস্টটি থেকে, এবং বিশেষ করে আইনজীবী মেলানি ক্লামেন্ট-ফন্টাইন ও ডেভিড গেরাউড, এবং শিল্পী ইসাবেলে ভোড্ডজানি এবং অ্যান্টোনি মোরাওকে সাথে নিয়ে। It followed meetings held by Copyleft Attitude Antoine Moreau with the artists gathered around the magazine "Allotopie": Francis Deck, Antonio Gallego, Roberto Martinez and Emma Gall. They took place at "Accès Local" in January 2000 and "Public" in March 2000, two places of contemporary art in Paris.
In 2003, Moreau organized a session at the EOF space which brought together hundreds of authors to achieve exposure according to the principles of copyleft with this condition: "Free Admission if free work". In 2005, he wrote a memoir edited by Liliane Terrier entitled Le copyleft appliqué à la création artistique. Le collectif Copyleft Attitude et la Licence Art Libre (Copyleft applied to artistic creation. The Copyleft Attitude collective and the Free Art License).
In 2007, version 1.3 of the Free Art License was amended to provide greater legal certainty and optimum compatibility with other copyleft licenses.
(ফরাসি)
আজারবাইজান–জিবুতি সম্পর্ক

আজারবাইজান-জিবুতি সম্পর্ক আজারবাইজান ও জিবুতি এর মধ্যকার বর্তমান এবং ঐতিহাসিক সম্পর্ককে নির্দেশ করে। আজারবাইজানে জিবুতির কোন স্থায়ী দূতাবাস নেই এবং একইসাথে, জিবুতিতেও আজারবাইজান এর কোন স্থায়ী দূতাবাস নেই। উভয় দেশই জোট-নিরপেক্ষ আন্দোলন এর সদস্য।
১৯৯৬ সালে, জিবুতি প্রজাতন্ত্র, আজারবাইজান প্রজাতন্ত্রের সার্বভৌমত্বকে স্বীকৃতি জানায় এবং এর ফল হিসেবেই দুই দেশের কূটনৈতিক সম্পর্ক প্রতিষ্ঠিত হয়।১৯৯৬ সালের ২২ অক্টোবর আজারবাইজান ও জিবুতি এর মধ্যে কূটনৈতিক সম্পর্ক প্রতিষ্ঠিত হয়।
২০১৬ সালের পর, এই দুই দেশের মধ্যকার সম্পর্কের আরও উন্নতি হয়েছে এবং তাদের সম্পর্ক আরও জোরদার হয়েছে। ২০১৭ সালে, জিবুতির পার্লামেন্টের স্পিকারের নেতৃত্বে একটি প্রতিনিধি দল আজারবাইজান সফরে যান। সেই সফরের উদ্দেশ্য ছিল, একটি আন্তর্জাতিক সম্মেলনে অংশগ্রহণ করা এবং আন্তঃসাংস্কৃতিক বিষয়ে আলোচনা করা।
২০১৭ সালের ১৪ এপ্রিল, আজারবাইজানের পার্লামেন্ট, জিবুতির সাথে আন্তঃসংসদীয় সম্পর্ক উন্নয়নের লক্ষ্যে একটি ওয়ার্কিং গ্রুপ প্রতিষ্ঠার ব্যাপারে সিদ্ধান্ত গ্রহণ করে। আজারবাইজান পার্লামেন্টের সদস্য ভুসাল হুসেইনভ এই গ্রুপের প্রধান হিসেবে কাজ করেন।
২০১৭ সালের ৩ মে, জিবুতির পার্লামেন্টের প্রধান মহাম্মদ আলি হুমেদ এর নেতৃত্বাধীন একটি প্রতিনিধি দল আজারবাইজান সফরে যায়। পরে আজারবাইজান পার্লামেন্টের স্পিকার ওগতে আসাদোভ, সেই দলটির সাথে বৈঠক করেন।
২০১৭ সালের ১০ এপ্রিল, ত্রাণ বহনকারী বিমান আজারবাইজানের রাজধানী বাকু থেকে জিবুতিতে যায়। আজারবাইজানের রাষ্ট্রপতির নির্দেশে জরুরি অবস্থা বিষয়ক মন্ত্রণালয় এই ত্রাণ পাঠায়। ত্রাণের মাঝে ছিল, খাবার পানি, চিনি, চা, সূর্যমুখীর তেল, ভুট্টার তেল, ম্যাকারণি, সেমাই ইত্যাদি।
২০১৬ সালের ৩০ নভেম্বর, আজারবাইজানের রাষ্ট্রপতির জিবুতি সফরের সময়, আজারবাইজান এয়ারলাইনস এবং জিবুতি এয়ারলাইনস এর মাঝে, সমন্বয় বাড়ানোর উপর একটি সমঝোতা স্মারক সাক্ষরিত হয়। এছাড়াও, বাকু-জিবুতি মালবাহী বিমান চালুর জন্য একটি চুক্তি সাক্ষরিত হয় এবং এর পাশাপাশি এই ব্যাপারে আজারবাইজান এয়ারলাইনস ও জিবুতি এয়ারলাইনস এর মধ্যে যুগ্ম পরিবহন কোম্পানি গঠনের সিদ্ধান্ত হয়।
২০১৭ সালের জানুয়ারী মাসে, জিবুতির পার্লামেন্ট, একটি প্রস্তাব পাস করে, যার মাধ্যমে জিবুতি, ১৯৯২ সালের ২৬ ফেব্রুয়ারি সংগঠিত খোজালি গণহত্যা কে গণহত্যা হিসেবে আখ্যা দেয়। এই ঘটনা একটি মানবতাবিরোধী অপরাধ। এছাড়াও, আজারবাইজানের অন্তর্ভুক্ত কিছু অঞ্চলের উপর আর্মেনিয়ার দখলদারিত্বের বিষয়টিও এই প্রস্তাবের অন্তর্ভুক্ত ছিল।
সেলাঙ্গর

সেলাঙ্গর মালয়েশিয়ার ১৩টি রাজ্যের একটি । এটি মালয়েশিয়ার উপদ্বীপের পশ্চিম উপকূলে অবস্থিত।
রাজধানী কুয়ালালামপুর, প্রশাসনিক শহর পুত্রজায়া এই সেলাঙ্গরেরই অংশ ছিলো। পরবর্তীতে এদেরকে আলাদা কেন্দ্র শাষিত হিসেবে মর্যাদা দেয়া হয়। সেলাঙ্গরের উত্তর-পূর্বে অঞ্চলে একটা সময় প্রচুর রাবার বাগান এবং হিংস্র জন্তুর অভয়ারন্যে ঘেরা পাহাড়ী বাগান ছিলো বলে জানা যায়। বাগান এবং খনি শ্রমিকরাই বাস করতো। ১৯৫০ এর পরে ব্রিটিশ সরকারের আমলে মালয়েশিয়ান চাইনিজরা ব্যাপকভাবে এখানে বসবাস শুরু করে। । ১৯৯৮ সালে কমনওয়েলথ গেমস উপলক্ষে কিছু অবকাঠামো তৈরী হয় ফলে জনসমাগমও বাড়ে।
সেলাঙ্গর নামকরণের প্রকৃত ইতিহাস অজানা। তবে স্থানীয় জনগণের মধ্যে প্রচলিত আছে যে মালয় শব্দ লাঙ্গু ( langau) এক ধরনের মাছিকে বোঝায় যেগুলো রাজ্যের উত্তর পূর্ব পাশে বয়ে যাওয়া নদীর পার্শবর্তী ঝোপে পাওয়া যেতো।স্থানীয় এক যোদ্ধা এখানে বিশ্রাম নিতে এসে মাছির উপদ্রপ খেয়াল করেন কিন্তু তবুও তিনি নদীর তীরবর্তী পুরো এলাকা ঘুরে দেখেন এবং এলাকাটা তার খুব পছন্দ হয়। সেই প্রেক্ষাপটে এলাকার নাম দেন "satu" (সে) "langau"(লাঙ্গ) যার অর্থ বড় মাছি। অপরদিকে সেলাঙ্গ Salang তামিল শব্দের অর্থ শহর। সেখান থেকে এর নামকরণ হতে পারে। কারো কারো মতে মেনটাঙ্গ (mentangau.) নামের এক ধরনের গাছের থেকে এই নামের উৎপত্তি।
৫৭নং ওয়ার্ড, ঢাকা দক্ষিণ সিটি কর্পোরেশন

৫৭নং ওয়ার্ড হল ঢাকা দক্ষিণ সিটি কর্পোরেশনের তিন নং অঞ্চলের একটি প্রশাসনিক ওয়ার্ড, যা প্রাক্তন সুলতানগঞ্জ ইউনিয়ন পরিষদ ছিল। মেগাসিটি ঢাকার কামরাঙ্গীরচর থানায় ওয়ার্ড নং ৫৭ অবস্থিত এবং এ ওয়ার্ডটি ঢাকা-২ জাতীয় সংসদের নির্বাচনী এলাকার অন্তর্গত। এ ওয়ার্ডের বর্তমান কাউন্সিলর হলেন মোঃ সাইদুল ইসলাম।
ঢাকা দক্ষিণ সিটি কর্পোরেশনের ৫৭ নম্বর ওয়ার্ডটি পুরান ঢাকার কামরাঙ্গীরচরের আশ্রাফাবাদ,মমিনবাগ, আহসানবাগ, জঙ্গলবাড়ী, কুমিল্লাপাড়া, রহমতবাগ,বাগচান খাঁ, মুসলিমবাগ এলাকা নিয়ে গঠিত। এ ওয়ার্ডের জনসংখ্যা প্রায় ১ লাখ ৭৫ হাজার। ভোটার সংখ্যা ৮০০০ জন। ওয়ার্ডটিতে ০১ টি সরকারি প্রাথমিক বিদ্যালয়,৪৭ টি মসজিদ, ০১টি মাদ্রাসা, ০১টি এতিমখানা রয়েছে। এখানে পাবলিক টয়লেট এর সংখ্যা একটি (যদিও নির্মাণের পর থেকেই তা বন্ধ রয়েছে)। খেলার মাঠ নেই।
আইনু রন্ধনশৈলী

আইনু রন্ধনশৈলী হচ্ছে জাপানের নিজস্ব রন্ধনশৈলী। আইনুতে বানানো খাবার যদিও বেশিরভাগ আমাত লোকদের বানানো খাবার থেকে আলাদা। কাঁচা খাবার যেমন সাশিমি আপনি আইনু খাবারে পাবেন না। যে যে প্রক্রিয়া এখানে ব্যবহার হয় তা হচ্ছে সিদ্ধ করা, বা রোস্ট করা এবং মাংস কে জীবাণু মুক্ত করা।জাপানে হোক্কাইডো তে এই অসাধারণ খাবার এখনো পাওয়া যায়,যদিও সেই জায়গাটি তে একসময় কুরলী ও সকালীন সংস্কৃতির ছাপ ছিল। পুরো বিশ্বে খুব কম আইনু রেস্টুরেন্টে রয়েছে। সাপেরও এবং হোক্কাইদোতে আপনি এইরকম কিছু রেস্তোরা পেয়ে যাবেন।
আইনু খাবারে ব্যবহারিক মাংস হচ্ছে শিকার করা স্যামন ও হরিণ এবং পাহাড় থেকে জোগাড় করা ওয়াবায়ুরু গোলা।বিভিন্ন শস্য ও আলু যা নাকি চাষ করে আসে,তা ব্যবহার হয় এই খাবারে। তেল ব্যবহার হয় সাদ আনার জন্য।
লবণের সাথে মাছের চর্বি যেমন সার্ক, কর্ড, সার্ডিন খাবারকে সুস্বাদু করে তোলে।
পুকুসা, জংলী আদা(কানাডা ও যুক্তরাষ্ট্রে ও পাওয়া যায়)
(ওহ অথবা রূঢ় হচ্ছে আইনু জাতির লোকদের বানানো একধরনের সুপ যাতে মাছ অথবা মাংসের হাড্ডি ব্যবহার হয়ে থাকে স্বাদের জন্য। কেলপ ও কখনো কখনো ব্যবহার করা হয়ে থাকে। অন্যান্য গতানুগতিক সুপ এ যেমন মিস বা সয় সস ব্যবহার হয়,তা কিন্তু এই ওহ তে থাকে না। শক্ত খাবার যেমন মাছ,মাংস,সবজি এবং জংলী গাছপালা ও ব্যবহার হয় এইসব খাবারে।)
(ওহ অথবা রূঢ় হচ্ছে আইনু জাতির লোকদের বানানো একধরনের সুপ যাতে মাছ অথবা মাংসের হাড্ডি ব্যবহার হয়ে থাকে স্বাদের জন্য। কেলপ ও কখনো কখনো ব্যবহার করা হয়ে থাকে। অন্যান্য গতানুগতিক সুপ এ যেমন মিস বা সয় সস ব্যবহার হয়,তা কিন্তু এই ওহ তে থাকে না। শক্ত খাবার যেমন মাছ,মাংস,সবজি এবং জংলী গাছপালা ও ব্যবহার হয় এইসব খাবারে।)
(ওহ অথবা রূঢ় হচ্ছে আইনু জাতির লোকদের বানানো একধরনের সুপ যাতে মাছ অথবা মাংসের হাড্ডি ব্যবহার হয়ে থাকে স্বাদের জন্য। কেলপ ও কখনো কখনো ব্যবহার করা হয়ে থাকে। অন্যান্য গতানুগতিক সুপ এ যেমন মিস বা সয় সস ব্যবহার হয়,তা কিন্তু এই ওহ তে থাকে না। শক্ত খাবার যেমন মাছ,মাংস,সবজি এবং জংলী গাছপালা ও ব্যবহার হয় এইসব খাবারে।)
(ওহ অথবা রূঢ় হচ্ছে আইনু জাতির লোকদের বানানো একধরনের সুপ যাতে মাছ অথবা মাংসের হাড্ডি ব্যবহার হয়ে থাকে স্বাদের জন্য। কেলপ ও কখনো কখনো ব্যবহার করা হয়ে থাকে। অন্যান্য গতানুগতিক সুপ এ যেমন মিস বা সয় সস ব্যবহার হয়,তা কিন্তু এই ওহ তে থাকে না। শক্ত খাবার যেমন মাছ,মাংস,সবজি এবং জংলী গাছপালা ও ব্যবহার হয় এইসব খাবারে।)
জওহরলাল নেহরু স্টেডিয়াম (মারগাও)

পণ্ডিত জওহরলাল নেহরু স্টেডিয়াম (ফতোরদা স্টেডিয়াম নামেও পরিচিত) মারগাও এর তথা রাজ্যের প্রধান বহুমুখী স্টেডিয়াম। মূলত ফুটবল খেলার জন্য এটি ব্যবহার করা হয়। এই স্টেডিয়ামটি আন্তর্জাতিক ফুটবল আয়োজন করার পাশাপাশি ক্রিকেট ম্যাচও আয়োজন করেছে। এটা গোয়ার একমাত্র আন্তর্জাতিক স্টেডিয়াম এবং এর দর্শক আসন ১৯,০০০ জন। ক্রিকেটে এটি ৯টি একদিনের আন্তর্জাতিক আয়োজন করেছে। এই স্টেডিয়ামটি তৈরি হয়েছিলো ১৯৮৯ সালে এবং এটি এখন স্পোর্টস অথরিটি অফ গোয়া দ্বারা পরিচালিত হয়।
২০২০–২১ ইন্ডিয়ান সুপার লিগ এ করোনা মহামারীর জন্য এই স্টেডিয়ামটি মোহনবাগান সুপার জায়ান্ট, বেঙ্গালুরু এফসি এমনকি এফসি গোয়া এরও হোম স্টেডিয়াম হিসেবে ব্যবহৃত হচ্ছে।
১৯৯৯ সালে টুর্নামেন্টের মূল ভেন্যু হিসেবে ব্যবহৃত হয়।
২০১৬ সালে টুর্নামেন্টের মূল ভেন্যু হিসেবে ব্যবহৃত হয়।
এই মাঠে ভারত জাতীয় ফুটবল দল-এর একটি ঘরের ম্যাচ অনুষ্ঠিত হয় মায়ানমার-এর বিরুদ্ধে। ম্যাচটি অমীমাংসিত শেষ হয়।
২০১৪ লুসোফোনিয়া গেমসের জন্য স্টেডিয়ামটি সংস্কার করা হয়েছিল, যা গোয়ায় অনুষ্ঠিত হয়েছিল। এই ভেন্যুতে এই গেমসের উদ্বোধনী ও সমাপনী অনুষ্ঠান অনুষ্ঠিত হয়েছিল। লুসোফোনিয়া গেমস এর ফুটবল ম্যাচ এখানেও অনুষ্ঠিত হয়। 
ভারতের ফুটবল স্টেডিয়ামের তালিকা
কামরান মির্জা

কামরান মির্জা, মাঝেমধ্যে কামরান, নামেও ডাকা হয়, (১৫০৯ – ৫ (অথবা ৬) অক্টোবর ১৫৫৭) ছিলেন মুগল সাম্রাজ্যের প্রতিষ্ঠাতা সম্রাট বাবর এর দ্বিতীয় পুত্র এবং প্রথম মুগল সম্রাট। বাবরের উপপত্নী গুলরুখ বেগমের সন্তান হিসেবে কামরান মির্জা কাবুলে জন্মগ্রহণ করেন। তিনি বাবরের বড় ছেলে হুমায়ূনের সৎভাই ছিলেন, যিনি মুগল সিংহাসনে অধিষ্ঠিত এবং উত্তরাধিকারী হন কিন্তু তিনি বাবরের তৃতীয় পুত্র আশরাফীর আপন ভাই ছিলেন।
১৫২৫ সালে যখন তাঁর বাবা বাবর উত্তর ভারত জয়লাভ করেন কামরান উত্তর-পশ্চিমাঞ্চলকে সুরক্ষিত করার জন্য কান্দাহারে অবস্থান করেছিলেন। ১৫৩০ সালে তাঁর পিতা মারা গেলে তিনি নবগঠিত সাম্রাজ্যের উত্তরের অংশের দায়িত্বে নিয়েছিলেন। মুঘল ইতিহাসবিদ আবুল ফজল এর মতে বাবরের শেষ ইচ্ছা ছিল হুমায়ূনের উদ্দেশ্যে, “তোমার ভাইদের বিরুদ্ধে কিছু করো না, যদিও তারা এর যোগ্য নাও হতে পারে”।
১৫৩৮ সালে কামরান প্রাথমিকভাবে সাথে করে ১২ হাজার সৈন্য নিয়ে আসেন অপরদিকে তাঁর ভাই হুমায়ূন বঙ্গ যুদ্ধ করে বেড়াচ্ছিলেন। হুমায়ুনের বিরুদ্ধে তাঁর ভাই হিন্দালের বিদ্রোহ দমন করার জন্য তিনি সেখানে হাজির হন। তবে হুমায়ুনের সাহায্যের আহবান থাকা সত্ত্বেও, কামরান তাঁকে কোনও সাহায্যের প্রস্তাব দেননি। চৌসার যুদ্ধে হুমায়ুন পরাজিত হওয়ার পর ফিরে আসেন, কামরান হুমায়ূনের নির্দেশেই তাঁর সৈন্যবাহিনীকে স্থানান্তর করতে অস্বীকার করেন কারণ তিনি নিজেই ক্ষমতায় আসার জন্য বেশি আগ্রহী ছিলেন। সুতরাং তাঁর উচ্চাকাঙ্ক্ষা প্রাপ্তির আর কোন সুযোগ না থাকায় কামরান লাহোর ফিরে আসেন।
১৫৪০ সালের মে মাসে কানৌজের যুদ্ধে শেরশাহ হুমায়ূনকে পরাজিত করেন এবং উত্তর ভারতের নতুন শাসক হিসেবে আবির্ভুত হন। এরপর তিনি হুমায়ূনকে ভারত ছেড়ে যাওয়ার নির্দেশ দেন। হুমায়ুন কাবুলের দিকে ফিরে আসেন কিন্তু কামরান তার ভাইয়ের কাছে শহরটি হস্তান্তর করতে রাজি ছিলেন না। ওই সময়ে কামরান হুমায়ূনের সঙ্গ ত্যাগ করে শের শাহের সাথে গোপন চুক্তিতে অধিক ব্যস্ত ছিলেন। কিন্তু তার সেই প্রচেষ্টা ভেস্তে দেন সম্রাট হুমায়ূনের চির আস্থা-ভাজন বৈরাম খাঁ। বৈরাম খাঁয়ের হাতে বন্দী হন কামরান মির্জা। কিন্তু সম্রাট হুমায়ূন ছিলেন তার ভাইদের প্রতি অত্যন্ত দুর্বল যার জন্য শত্রুর সাথে গোপন চুক্তি করার পরও তিনি কামরান মির্জাকে ক্ষমা করে দেন। যার ফলস্বরূপ কামরান মির্জা আবারো তার সাথে প্রতারণা করে পালিয়ে যোগ দেন শত্রু শিবিরে। সম্রাট হুমায়ূনের জীবন-দশার শেষ দিকে দেখা যায় কামরান মির্জাকে আটক করে অন্ধ করে দেয়ার মত কঠিন সিদ্ধান্ত নিতে। পরবর্তিতে কামরান মির্জাকে পাঠিয়ে দেয়া হয় মক্কার উদ্দেশ্যে।
কামরান এর নির্মিত গুরুত্বপূর্ণ স্থাপত্য কাঠামো একমাত্র পাকিস্তানের লাহোর অবস্থিত। এটি কামরান কি ব্রাদারী নামে পরিচিত। বারা শব্দের অর্থ হলো বার এবং ডার শব্দের অর্থ দরজা। কামরান কি ব্রাদারী ছিল ১২টি দরজার ভবনের সমন্বয়ে তৈরী যেটি গড়ে উঠেছিল রবি নদীর তীরে।
আহমদ বিন হামাদ আল-খালিলি

আহমদ বিন হামাদ আল-খালিলি() ওমানের সুলতানাতের প্রধান মুফতি।
গ্রান্ড মুফতি টিভিতে নিয়মিতভাবে উপস্থিত হন, যেখানে তিনি ইসলামের উপর জনগণের প্রশ্নের উত্তর দেন। গ্র্যান্ড মুফতি আরব বসন্ত-এর মধ্য দিয়ে ঘোষণা করেন যে শারীরিক এবং স্বাস্থ্য ক্লাবগুলি "ভ্যানের ঘন", এবং এগুলো বন্ধ করা উচিত। তিনি সরকারকে ওমানে মদকে নিষেধাজ্ঞা আরোপের আহ্বান জানান, যেখানে আরব উপদ্বীপে সবচে উদারনীতির একটি রাষ্ট্র হচ্ছে ওমান।
যাইহোক, তিনি ধর্মীয় সহনশীলতা জন্য একটি শক্তিশালী এডভোকেট এবং ওমান, বিভিন্ন ধর্মীয় স্কুল চিন্তাধারা মধ্যে সুসম্পর্ক নিশ্চিত করার জন্য কঠোর সমর্থন , যা ওমানী জনসংখ্যার উপর সাক্ষী করা যেতে পারে যে তাদের সদস্যদের এর বিভিন্ন স্কুল চিন্তা রয়েছে।
আল-খালিলি আম্মান বার্তাটির উলামা স্বাক্ষরকারী একজন, যা মুসলিম ধর্মতত্ত্বকে সংজ্ঞায়িত করার জন্য একটি বিস্তৃত ভিত্তি দেয়।
আহমেদ বিন হামাদ আল-খালিলি ১৯৪২ সালের ২৭ জুলাই জ্যান্সিবার দ্বীপে জন্মগ্রহণ করেছিলেন, যখন জ্যান্জাবর ওমানে জন্মগ্রহণকারী আল-সাইদ সুলতানদের শাসনামলে এখনও ছিলেন। তার উপজাতীয় বাড়িটি বাহালার শহর।
একটি শিশু হিসাবে তিনি জাঞ্জিজির দ্বীপে কুরআনএর স্কুলে অধ্যয়ন করেন, যার ফলে তিনি ৯ বছর বয়সে কুরআন মুখস্থ করার সময় হাফেজ হন। তারপর তিনি শেখ ইসা বিন সাঈদ আল ইসমাইলি, শেখ হামুদ বিন সাঈদ আল খারসী ও শেখ আহমদ বিন জহরান আল-রাইমীসহ বিভিন্ন গুরুত্বপূর্ণ ধর্মীয় নেতাদের শিক্ষা অনুসরণ করেন। আবু ইসহাক ইব্রাহিম তাফায়শের কর্মশালাগুলিতে তিনি জঞ্জিবারে গিয়েছিলেন। শেখ আহমদ কখনো সেকুলার স্কুলে যাননি, কিন্তু নিজেকে পড়া এবং শেখার জন্য আত্মনিবেদিত রেখেছেন।
তার গবেষণার সাথে সাথে তিনি তার বাবা জ্যানিবারবারে ১৯৬৪ সাল পর্যন্ত জাজিবারের বিপ্লবের সময় জাঁজবারের রাজতান্ত্রিক শাসনের অবসান ঘটাতে সহায়তা করেন। ওমনির ঐতিহ্যবাহী পিতা ও তার পিতাসহ শেখ আহমেদ ওমান শেখ ওমানের বাহলা বিলিওয়ালের কাছে শেখ তার পিতার কাছে ফিরে আসেন। তাকে বাহলা মসজিদে শিক্ষা দেওয়ার জন্য বলা হয় এবং দশ মাসের জন্য তাই করলেন। ১৯৭১ সাল পর্যন্ত তিনি মস্করে আল খোর মসজিদে শিক্ষক হিসেবে নিযুক্ত হন। ১৯৭১ সালে তিনি আপীল আদালতে বিচারক নিযুক্ত হন; তিনি একই সময়ে তার গবেষণা অব্যাহত রাখেন।
এরপর তিনি বিচার মন্ত্রণালয়, ইসলামিক বিষয়ক মন্ত্রণালয় এবং আওয়াকফ ও ইসলামিক বিষয়ক পরিচালক নিযুক্ত হন এবং ১৩৯৫ সালে (১৯৭৫ খ্রিষ্টাব্দ) রাজকীয় শাসনকর্তা বলে নিযুক্ত হন ওমানের সর্বোচ্চ সুলতানাত ওমানের গ্র্যান্ড মুফতি, যা হয়েছিলেন পণ্ডিত শেখ ইব্রাহীম বিন সাঈদ আল আবরার এর মৃত্যুর পর।
কৃতিস্বত্ব

কৃতিস্বত্ব বা পেটেন্ট হল সরকার কর্তৃক একজন উদ্ভাবককে এক ধরনের অধিকার প্রদানের অনুমোদনপত্র, যে অধিকারবলে অন্য কোনও পক্ষ (সাধারণত সীমিত সময়ের জন্য) তার উদ্ভাবনের প্রস্তুতি, ব্যবহার বা বিক্রয় করতে পারে না। উদ্ভাবনটি হতে পারে যেকোনো পণ্য, বা হতে পারে এমন কোন পদ্ধতি যা মানুষের কাজে আসে। একটি কৃতিস্বত্বের মাধ্যমে এর মালিক বা উদ্ভাবক তার উদ্ভাবনের জন্য সুরক্ষা লাভ করেন। 
সাধারণত আদালত কর্তৃক পেটেন্ট সম্পর্কিত অধিকারগুলো কার্যকর করা হয় এবং এই অধিকার সাধারণত ২০ বছর পর্যন্ত কার্যকর থাকে।
সাধারণত নতুন ও উপকারী যন্ত্রপাতি, শিল্পজাত দ্রব্য ও শিল্প প্রক্রিয়ার জন্য এবং বিদ্যমান যন্ত্রপাতি, দ্রব্য বা প্রক্রিয়ার গুরুত্বপূর্ণ উন্নয়নসাধনের জন্য কৃতিস্বত্ব অনুমোদন করা হয়। এছাড়া নতুন রাসায়নিক যৌগ, খাদ্যদ্রব্য, ঔষধ ও এগুলির উৎপাদন প্রক্রিয়ার জন্যও কৃতিস্বত্ব প্রদান করা হয়। কিছু কিছু রাষ্ট্রে বংশগতি প্রকৌশলকে কাজে লাগিয়ে উদ্ভাবিত নতুন প্রজাতির উদ্ভিদ বা প্রাণীর জন্যও কৃতিস্বত্ব অনুমোদন করা হতে পারে।
বিশ্ব বাণিজ্য সংস্থার (WTO ডব্লুটিও) ট্রিপস (TRIPS) চুক্তির অধীনে, সংস্থার সদস্যদেশগুলিতে কোনও উদ্ভাবনের জন্য কৃতিস্বত্ব পাওয়া যায়। যদিও দেশভেদে এবং কৃতিস্বত্বের বিষয়ের অনুযয়ী এটি পরিবর্তিত হতে পারে। ট্রিপস চুক্তি অনুযায়ী একটি কৃতিস্বত্বের সময়সীমা কমপক্ষে ২০ বছর হওয়া উচিত।
বাংলাদেশে ২০২২ সালের এপ্রিল মাসে ‘বাংলাদেশ পেটেন্ট বিল-২০২১’ সংসদে পাস হয়েছে। এই বিলে কৃতিস্বত্ব ১৬ বছর থেকে বাড়িয়ে ২০ বছর  করা হয়েছে। 
কৃতিস্বত্বের ইংরেজি পরিভাষা "পেটেন্ট" শব্দটি লাতিন শব্দ "পেতেরে" থেকে এসেছে, যার মানে "মুক্ত রাখা" (অর্থাৎ জনসাধারণের পরিদর্শনের জন্য উপলব্ধ করা)। এটি ক্ষমতাপত্র বা চিঠি কৃতিস্বত্বের সংক্ষিপ্ত সংস্করণ, যেটি ছিল কোন রাজা বা সরকার প্রদত্ত একটি উন্মুক্ত দলিল বা সাধনী, যা একজন ব্যক্তির একচেটিয়া অধিকার মঞ্জুর করত। যা ছিল আধুনিক কৃতিস্বত্ব পদ্ধতির পূর্বাভাস।
আধুনিক রীতিতে কৃতিস্বত্ব শব্দটি সাধারণত এমন কাউকে দেওয়া অধিকারকে বোঝায় যিনি নতুন, দরকারী এবং অ-স্পষ্টত কিছু আবিষ্কার করেন।
বান্দরবান সরকারি মহিলা কলেজ

বান্দরবান সরকারি মহিলা কলেজ বাংলাদেশের বান্দরবান জেলার একটি শিক্ষাপ্রতিষ্ঠান। কলেজটি এলাকায় নারী শিক্ষার প্রসারে গুরুত্বপূর্ণ ভূমিকা পালন করে আসছে।
বান্দরবান সরকারি মহিলা কলেজ বান্দরবান জেলা সদরের বালাঘাটা নামক স্থানে অবস্থিত।
বাংলাদেশ সরকার কর্তৃক দেশের প্রতিটি জেলায় একটি করে সরকারি মহিলা কলেজ প্রতিষ্ঠার সিদ্ধান্ত হয়। এটির ওপর ভিত্তি করে ২০০০ সালে বান্দরবান মহিলা কলেজ প্রতিষ্ঠা করা হয়। এখানে দুইটি একাডেমিক ভবন ও একটি ছাত্রীনিবাসের পাশাপাশি একটি প্রশাসনিক ভবনও রয়েছে। প্রতিষ্ঠার পর থেকে ২০০৮ সাল পর্যন্ত শিক্ষা কার্যক্রম চালু করা না হলেও বান্দরবান পার্বত্য জেলা পরিষদের সহযোগিতায় ২০০৮-০৯ শিক্ষাবর্ষ থেকে কলেজের শ্রেণী কার্যক্রম শুরু হয়। ২০০৯ সালে কলেজটিকে জাতীয়করণ করা হয়। পবরর্তীতে পার্বত্য চট্টগ্রাম উন্নয়ন বোর্ড কর্তৃক একটি এবং বান্দরবান পার্বত্য জেলা পরিষদ কর্তৃক আরও একটি ছাত্রীনিবাস স্থাপনের মাধ্যমে নারীশিক্ষার অগ্রগতিতে ভূমিকা রাখা হয়। বর্তমানে কলেজে মানবিক, ব্যবসায় শিক্ষা এবং বিজ্ঞান শাখায় উচ্চ মাধ্যমিক পর্যন্ত শ্রেণী কার্যক্রম চালু আছে।
কলেজটি মোট ৩ একর জায়গার উপর প্রতিষ্ঠিত।
কলেজে বর্তমানে একটি প্রশাসনিক ভবন, দুইটি একাডেমিক ভবন ও তিনটি ছাত্রীনিবাস রয়েছে।
কলেজে বর্তমানে উচ্চ মাধ্যমিক পর্যায়ে পাঠদানের পাশাপাশি জাতীয় বিশ্ববিদ্যালয়ের অধীনে স্মাতক পর্যায়ের কোর্সও করা হয়। 
বান্দরবান মহিলা কলেজের বর্তমান পাশের হার ৪৫.১%।
সিরাজুল হক (শিক্ষাবিদ)

ড. সিরাজুল হক (১৯০৫-২০০৫) হলেন বাংলাদেশের একজন প্রখ্যাত শিক্ষাবিদ এবং গবেষক। তিনি ঢাকা বিশ্ববিদ্যালয়ের আরবি ও ইসলামিক স্টাডিজ বিভাগে অধ্যাপক ছিলেন। শিক্ষায় অনন্য সাধারণ অবদানের জন্য ১৯৮৩ সালে তাকে “শিক্ষায় স্বাধীনতা পুরস্কার” এবং ১৯৯৭ সালে একুশে পদক প্রদান করা হয়। এছাড়াও তিনি ১৯৯৬ সালে কলকাতার এশিয়াটিক সোসাইটির প্রফেসর সুকুমার সেন স্বর্ণপদক এবং ১৯৯৭ সালে একুশে পদক লাভ করেন।
সিরাজুল হক ১৯০৫ সালের ১ এপ্রিল নোয়াখালী জেলার রামগঞ্জ থানার বেলাকোট নামক গ্রামে জন্মগ্রহণ করেন। তার পিতার মৌলভি হামিদুল্লাহ, সিরাজুল হক তার পিতা থেকে বাল্যকালে প্রাথমিক শিক্ষা লাভ করেন।
সিরাজুল হক নিজ গ্রাম বেলাকোটের স্থানীয় মক্তব ও মাদ্রাসায় প্রাথমিক শিক্ষা সম্পন্ন করেন। এরপর সিরাজুল হক ঢাকা মুহসিনিয়া মাদ্রাসা হতে ১৯২১ সালে ম্যাট্রিক, ১৯২৩ সালে ঢাকা ইসলামিক ইন্টার মিডিয়েট কলেজ (বর্তমান কবি নজরুল সরকারি কলেজ) থেকে উচ্চ মাধ্যমিক, ১৯২৬ সালে ঢাকা বিশ্ববিদ্যালয়ের ইসলামিক স্টাডিজ বিষয়ে বি এ অনার্স পাশ করেন। তিনি ঢাকা বিশ্ববিদ্যালয় থেকে দুইবার এম এ পাশ করেছেন, ১৯২৭ সালে ইসলামিক স্টাডিজ বিষয়ে এম এ এবং ১৯৩০ সালে ফারসি বিষয়ে এম এ পাস করেন। তিনি ১৯৩৭ সালে লন্ডন বিশ্ববিদ্যালয় থেকে পিএইচডি ডিগ্রি লাভ করেন।
সিরাজুল হকের ১৯২৮ সালে ঢাকা বিশ্ববিদ্যালয়ের আরবি ও ইসলামিক স্টাডিজ বিভাগে সহকারি প্রভাষক হিসেবে যোগদান করেন। এরপর ১৯৩৭ সালে তিনি এই বিশ্ববিদ্যালয়ের প্রভাষক, ১৯৪৩ সালে রিডার এবং ১৯৫১ সালে প্রফেসর পদে পদোন্নতি লাভ করে। তিনি ১৯৫১ থেকে ১৯৭০ সাল পর্যন্ত (অবসর গ্রহণের পূর্ব পর্যন্ত) আরবি ও ইসলামিক স্টাডিজ বিভাগের বিভাগীয় প্রধান ছিলেন। ১৯৪০ থেকে ১৯৪৫ সাল পর্যন্ত সহকারি প্রক্টর এবং ১৯৪৪ সালে ঢাকা বিশ্ববিদ্যালয়ের গ্রন্থাগারিকের দায়িত্বে কর্তব্যরত ছিলেন। এছাড়াও তিনি ১৯৬৪ থেকে ১৯৬৫ এবং ১৯৬৮ থেকে ১৯৬৯ সাল পর্যন্ত দুবার কলা অনুষদের ডিনের দায়িত্ব পালন করেন। তিনি ১৯৭০ সালে ঢাকা বিশ্ববিদ্যালয় থেকে অবসর গ্রহণ করেন।
তিনি ১৯৭০ সালে জাহাঙ্গীরনগর বিশ্ববিদ্যালয়ের অবৈতনিক কোষাধ্যক্ষ এবং ভারপ্রাপ্ত উপাচার্য হিসেবে দায়িত্ব পালন করেন। তাছাড়া ১৯৭৫ সাল থেকে আমৃত্যু প্রফেসর ইমেরিটাস পদে অধিষ্ঠিত ছিলেন।
২০০৫ সালের ৪ মার্চ সিরাজুল হকের মৃত্যু হয়।
ঢাকা বিশ্ববিদ্যালয় তাঁর স্মৃতি রক্ষার্থে ইসলামিক স্টাডিজ বিভাগে ‘সিরাজুল হক ইসলামিক রিসার্চ সেন্টার’ প্রতিষ্ঠা করেছে। এছাড়াও তিনি বহু পুরস্কার ও সন্মাননা পেয়েছেন।
ব্রিলিয়ান্ট দাদাসোভা

ব্রিলিয়ান্ট সুলেয়মান ক্বিজি দাদাসোভা (, ১৯৫৯ অথবা ১৯৬৫ সালের ১৫ সেপ্টেম্বার জন্মগ্রহণ করেন; ভিন্ন তথ্যানুসারে) হলেন আজারবাইজানি পপ সঙ্গীতশিল্পী। 
ব্রিলিয়ান্ট দাদাসোভা একটি পাঁচ সন্তানবিশিষ্ট পরিবারে জন্মগ্রহণ করেন। ব্রিলিয়ান্ট দাদাসভার বড় বোনেরাও সঙ্গীতের উপর তাদের কর্মজীবন গঠন করে।  
দাদাসোভা ১৯৮৫ সালে আজারবাইজানি সুরকার এলদার মানসুরভ কর্তৃক সুরকৃত একটি গানে প্রথম মঞ্চ পরিবেশন করেন। ১৯৮৬ সালে, মস্কো'র একটি বার্ষিক আন্তর্জাতিক ইউথ ফেস্টিভাল এ অংশগ্রহণ করেন। দুই বছর পর, তিনি অল-ইউনিয়ন পপ সিঙ্গার কন্টেস্টে মর্যাদাপূর্ণ স্থান লাভ করেন।  উক্ত গানের প্রতিযোগীতাটিতে সোভিয়েত ইউনিয়ন প্রজাতন্ত্রের সকল দেশের প্রতিনিধি শিল্পীরা অংশগ্রহণ করে। দাদাসোভা হলেন সেসব সঙ্গীত-শিল্পীদের অন্যতম যারা আজারবাইজানের বাইরেও আঞ্চলিক গান পরিবেশন করেন। দাদাসোভা'র কনসার্ট ভেন্যুগুলোর মধ্যে রয়েছে যুক্তরাষ্ট্র, কানাডা, যুক্তরাজ্য, জার্মানি, অস্ট্রিয়া, সুইডেন, রাশিয়া এবং তুরস্ক।        
১৯৯৫ সালে তার গান "যুলেয়হা" রাশিয়ান শীর্ষ দশটি গানের তালিকায় উঠে আসে।  ১৯৯৭ সালে, "লান্দেত ভি কমের ফ্রা "("যে দেশ থেকে আমরা এসেছি", নরয়েতে কিরকেলিং কুল্টারভের্ক্সটেড কর্তৃক উন্মোচিত হয়) সঙ্গীত অ্যালবাম প্রকাশের জন্য অংশগ্রহাণকারীদের মধ্যে তিনি অন্যতম ছিলেন। উক্ত অ্যালবামে আজেরির আঞ্চলিক গান আজেরি এবং নরয়েইয়ান ভাষায় আজারবাইজানি একক গায়ক এবং নরয়েইয়ান গায়কদল এসকেআরইউকে কর্তৃক গাওয়া হয়। ১৯৯৯ সালে, ব্রিলিয়ান্ট দাদাসোভা বাকু সিটি কাউন্সিলে নির্বাচিত হন। ২০০১ থেকে ২০০৬ পর্যন্ত তিনি আজারবাইজানের স্পেস টিভিতে টক-শো "গোযেল্লিক দুনয়ানি  জিলাস এদেচেক "("সৌন্দর্যই পৃথিবীকে রক্ষা করবে")" "পরিচালনা করেন যার হোস্ট তিনি নিজেই ছিলেন। 
২০০৪ সালে তার গান "ভোকালিজ "( ২০০১ সালের আজেরি আঞ্চলিক না "মেয়দান "এবং "বাকি", এবং ভাগিফ গারায়যাদেহ এর "নভরুযি "এর কন্ঠ্য আশুসুর) আর্মেনিয়ান সঙ্গীত শিল্পী ভারদুহি ভার্দান্যান (যিনি কপিরাইট ভঙ্গ করার জন্য অভিযুক্ত হন) কর্তৃক পরিবেশিত হওয়ার পর থেকে বিতর্কের বিষয়ে পরিণত হয়। ভার্দান্যান তীব্রভাবে এই অভিযোগের অস্বীকৃতি জানায় এবং তিনি বলেন এটি হলো একটি আর্মেনিয়ান ঐতিহ্যের একটি আঞ্চলিক সংজ্ঞিত। ২০০৬ সালের সেপ্টেম্বার থেকে, বিরলিয়ান্ট দাদাসোভা "আকাদেমিয়া" টিভি প্রজেক্ট ( "স্টার একাডেমি'র" আজারবাইজানি সংস্করণ) এর সাথে সক্রিয়ভাবে যুক্ত হন যা পেশাদারী সঙ্গীতের উপর প্রশিক্ষণ দিত এবং প্রতিভাবান তরুণদেরকে বড় মঞ্চের জন্য প্রস্তুত করতো। ব্রিলিয়ান্ট দাদাসোভা তার কর্মজীবনে সাতটি অ্যালবাম উন্মোচন করেন। তার সর্বশেষ অ্যালবাম ছিল "সানিনলায়েম" ("আমি তোমার সাথে আছি"), যা ২০০২ সালের সেপ্টেম্বার মাসে উন্মোচিত হয় এবং সুরকার রাফিগ বাবায়েভের স্মৃতিচারণ করে উত্‌সর্গ করা হয়। এছাড়াও তিনি আজারবাইজান এবং তুরস্কে ২০০৮ সালে আরেকটি স্টুডিও অ্যালবাম "মাসেল দুনয়াম  "উন্মোচন করেন।    
ব্রিলিয়ান্ট দাদাসোভা মঞ্চ অভিনেতা আদালাত হাজিয়েভকে বিয়ে করেন এবং তার এক পুত্র রয়েছে। ২০১১ সালের মার্চে,  তিনি ঘোষোণা করেন যে তাদের দীর্ঘ দিনের জটিল সম্পর্কের কারণে বিবাহ বিচ্ছেদ ঘটে।
কিরগিজ রন্ধনশৈলী

কিরগিজ রন্ধনশৈলী হচ্ছে কিরগিজ খাবার, যা কিরগিজস্তানের জনসংখ্যার বেশিরভাগ অংশের খাদ্যাভ্যাসের প্রতিফলন ঘটেছে। কিরগিজদের রান্নার ধরন অনেকটাই তাদের প্রতিবেশী কাজাখ রন্ধনশৈলীর অনুরূপ।
ঐতিহ্যবাহী কিরগিজ খাবারে মাটন, গরুর মাংস এবং ঘোড়া্র মাংসের পাশাপাশি বিভিন্ন দুগ্ধজাত দ্রব্যাদি উল্লেখযোগ্য স্থান দখল করে আছে। প্রস্তুতির কৌশল ও প্রধান উপাদানগুলিতে জাতির ঐতিহাসিক যাযাবর পরিচয় দ্বারা প্রভাবিত হয়েছে। তাই অনেক রান্নার কৌশল খাদ্যের দীর্ঘমেয়াদী সংরক্ষণের জন্য সহায়ক। যদিও মটন এবং গরুর মাংস হল প্রিয় খাবার, কিন্তু আধুনিক সময়ে অনেক কিরগিজ এসব মাংস নিয়মিতভাবে খাওয়ার সামর্থ্য রাখে না।
কিরগিজস্তান বিভিন্ন জাতীর এবং তাদের বিভিন্ন রন্ধনশৈলীর বাসগৃহ। বড় শহরগুলি যেমন বিশকেক, ওশ, জালাল-আবদ এবং কারাকোল এ বিভিন্ন জাতীয় ও আন্তর্জাতিক রন্ধনশৈলী পাওয়া যায়। কিরগিজস্তানে অ-কিরগিজ কুইজিন বিশেষভাবে সাধারণ এবং জনপ্রিয়। উইঘুর, ডুনগান, উজবেক এবং রাশিয়ার রান্না দেশের বৃহত্তম সংখ্যালঘুদের প্রতিনিধিত্ব করে।
বিভিন্ন ধরনের মাংস সবসময় কিরগিজ খাবারের অপরিহার্য অংশ হয়ে উঠেছে। সর্বাধিক জনপ্রিয় মাংসের খাবারের মধ্যে ঘোড়া-মাংসের কেজি বা চুচুক, ভেড়ার ভাজা কলিজা, বেশবারমাক (চিকন নুডলস সাথে কুচানো মাংস), এবং ঘোড়ার মাংস থেকে তৈরি বিভিন্ন অন্যান্য খাবার।
বেশবারমাক কিরগিজদের জাতীয় খাবার। যদিও এটি কাজাখস্তান এবং জিনজিয়াংয়ের (যেখানে এটি নারিন নামে পরিচিত) সাধারণ খাবার। এটা ঘোড়ার মাংস দিয়ে তৈরী হয়। কখনও কখনও মাটন ও গরুর মাংসও তৈরী হয়। ঘোড়ার মাংস কয়েক ঘণ্টা ধরে ঝোলের মধ্যে সিদ্ধ করা হয় এবং ঘরে তৈরী নুডল দিয়ে পরিবেশন করা হয় উপরে ধনিয়া ছড়িয়ে দেওয়া হয়। হাত দিয়ে খাওয়ার কারণে খাবারটিকে পঞ্চ অঙ্গুলীও বলা হয়। শিশুর জন্মদিনে, বিশেষ জন্মদিবসে এবং পরিবারে মৃত্যুশোক পালনে এটা তৈরী করা হয়। মাটন দিয়ে বিশবারমাক তৈরী হলে একটি রান্না করা ভেড়ার মাথা টেবিলে সবথেকে সম্মানিত অতিথির সামনে পরিবেশন করা হয়। প্রধান অতিথি মাথা থেকে বিভিন্ন অংশ কেটে অন্যান্যদের পরিবেশন করেন। 
কুউরদাক মাংস দিয়ে তৈরী প্রধান খাবারের মধ্যে একটি। শাশলিক, কাঁচা কাটা পেঁয়াজ দিয়ে কয়লার আগুনে গ্রিল করা মাটন যা রেস্তোরা এবং ফুটপাতের দোকানগুলিতে প্রায়শই বিক্রি হয়। রান্নার পূর্বে মাংস ঘণ্টার বেশি মশলা মাখিয়ে রাখা হয়। গরুর মাংস, মুরগীর মাংস, এবং মাছ থেকেও শাশলিক তৈরি করা যেতে পারে। প্রতিটি শাশলিকে মাংস ও চর্বির অনুপাত একঃএক থাকে। শর্পো বা সর্পো হচ্ছে মাংসের স্যুপ।
একটি জনপ্রিয় কিরগিজ পানীয় হচ্ছে কিমিজ (কিরগিজ: кымыз)। এটা সামান্য এলকোহলিক যা ঘোটকীর দুধ থেকে পাচনের মাধ্যমে তৈরী করা হয়। এই পানীয়টি ইউরেশীয় যাযাবর সংস্কৃতির নিদর্শন হিসেবে গণ্য করা হয়। এটি কাজাখস্তান এবং মঙ্গোলিয়াতেও পান করা হয়। নতুন কিমিজ শুধুমাত্র গ্রীষ্মকালে পাওয়া যায়, প্রায় মে থেকে আগস্ট পর্যন্ত, যখন এটি সাধারণত পর্বত এলাকার পথপার্শ্বে পাওয়া যায়। বোতলজাত কিমিজ দেশের সব খাদ্যের দোকানে সারা বছর পাওয়া যায়।
রসমিন কামিস

রসমিন বিন হাজী মোহাম্মদ কামিস (জন্ম: ১৭ ই জুন, ১৯৮১) হচ্ছেন ব্রুনাইয়ের একজন ফুটবলার, যিনি ডিপিএমএম ফুটবল ক্লাবয়ের জন্য মধ্যমাঠের খেলোয়াড় হিসেবে খেলেন। তিনি হচ্ছেন ডিপিএমএম ফুটবল ক্লাবের বর্তমান অধিনায়ক।
রসমিন কামিস ব্রুনাই (মালয়েশিয়া প্রিমিয়ার লীগ দল)-এর সাথে ২০০০ সালে তার খেলোয়াড়ী কর্মজীবন শুরু করেন, তিনি তখন মালয়েশিয়ার লীগ পদ্ধতিতে খেলেছিলেন। তিনি উক্ত দলের হয়ে ২০০৫ সাল পর্যন্ত খেলেন, অতঃপর তিনি মালয়েশিয়ার প্রিমিয়ার লিগে ব্রুনাই এফএ দল থেকে স্থানান্তর হয়ে ডিপিএমএম ফুটবল ক্লাবের সাথে যোগদান করেন। অতঃপর তিনি ২০০৯ সালে ডিপিএমএম ফুটবল ক্লাবের হয়ে সিঙ্গাপুর লীগে যোগদান করেন, তিনি ২০০৯ সালে তার দলের হয়ে অধিনায়ক হিসেবে ফাইনালে পেনাল্টি হতে গোল করে দলকে শিরোপার মুখ দেখান। ব্রুনাইয়ের ওপর ফিফার স্থগিতাদেশের কারণে আকস্মিকভাবে মৌসুম শেষে তিনি মুক্তি পান এবং অবিলম্বে রয়্যাল ব্রুনাই আর্মড ফোর্স স্পোর্টস কাউন্সিলতে যোগদান করেন যেখানে তিনি ২০১০ সালে ঘরোয়া এফএ কাপ জয়লাভ করেন। তিনি ২০০৯–১০ ব্রুনাই প্রিমিয়ার লীগের শেষ খেলায় কোয়েফ এফসির ৩৪ খেলায় অপরাজিত স্ট্রিককে দুই গোল করে শেষ করেন, যদিও কোয়েফ এফসি ইতিমধ্যেই চ্যাম্পিয়ন হয়েছিল।
ব্রুনাইয়ে এস. লীগ পুনরায় প্রবেশের পর ২০১২ সালে ক্লাব অধিনায়ক হিসাবে রসমিন কামিস পুনরায় ডিপিএমএম ফুটবল ক্লাবে ফিরে আসেন। তারপর থেকে তারা ২০১২ এবং ২০১৪ সালে তাদের লীগ কাপ সাফল্যের পুনরাবৃত্তি ঘটান।
২১ নভেম্বর ২০১৫ তারিখে, ব্রুনাইয়ের হয়ে খ্যাতি অর্জন করে তার দলকে শিরোপা জেতানোর পর রসমিন কামিস ডিপিএমএম ফুটবল ক্লাবের ইতিহাসে প্রথমবারের জন্য এস. লীগের চ্যাম্পিয়নশিপ ট্রফিটি হাতে তুলে নেন।
মালদ্বীপে অনুষ্ঠিত ২০০৪ এএফসি এশিয়ান কাপের বাছাইপর্বে যোগ্যতা অর্জনে ব্রুনাই জাতীয় ফুটবল দলের হয়ে রসমিন কামিসের আন্তর্জাতিক অভিষেক হয়েছিল। ২১ মার্চ ২০০৩ তারিখে তিনি মালদ্বীপ জাতীয় ফুটবল দলের বিরুদ্ধে ১–১ গোলে ড্র করে, যে ম্যাচে তিনি পুরো ৯০ মিনিট খেলেছিলেন। পরবর্তীতে আরেকটি খেলায় মায়ানমার জাতীয় ফুটবল দলের বিপক্ষে ৫–০ ব্যবধানে ব্রুনাই জাতীয় ফুটবল দল পরাজিত হয়।
রসমিন কামিসের পরবর্তী আন্তর্জাতিক উপস্থিতি মায়ানমারে অনুষ্ঠিত ২০১২ এএফএফ সুজুকি কাপের বাছাইপর্বের যোগ্যতা অর্জনের সময় ছিল, যেখানে ব্রুনাই চারটি খেলার দুটিতে জয়ী হয়, এবং তিনি সেই দলকে নেতৃত্ব দেন। তিনি লাওসে অনুষ্ঠিত ২০১৪ সালের টুর্নামেন্টে দলের নেতৃত্বে ছিলেন, যেখানে ব্রুনাই সবকটি গেমস হেরেছিল।
রসমিন কামিসকে তার সহকর্মীরা এবং ভক্তরা "ববি" নামে ডেকে থাকে। তার ভাই রোজাইদি কামিসও ফুটবলার ছিলেন, যিনি ব্রুনাই জাতীয় ফুটবল দলের ১৯৯৯ সালে মালয়েশিয়া কাপ জয়লাভ করেছিলেন। তার বোন রসিতা হচ্ছেন একজন লন বোলার, যিনি ব্রুনাইয়ের জন্য বেশ কয়েকটি পদক জয়লাভ করতে সক্ষম হয়েছেন।
২০১৭ কের্মনশহ ভূমিকম্প

১২ নভেম্বর ১৮:১৮ ইউটিসি (২১:৪৮ ইরান স্ট্যান্ডার্ড টাইম, ২১:১৮ বরিশীয় স্ট্যান্ডার্ড টাইম), ইরান-ইরাক সীমান্তে ৭.৩ মাত্রার একটি ভূমিকম্প হয়, ইরানের ভেতরে, কের্মনশহ প্রদেশে। ভূমিকম্পের উপকেন্দ্রটি প্রায় ৩২ কিলোমিটার (২০ মাইল) দক্ষিণ-পশ্চিমে হযরত হাববাহের ইরাকি কুর্দিস্তানের শহর। এটি ইরাক ও ইরানে এবং সংযুক্ত আরব আমিরাত, তুরস্ক এবং ইসরায়েলেও অনুভূত হয়েছিল। কমপক্ষে ৩৯৫ জন মানুষ নিহত হয়েছে এবং ১৫০০ এরও বেশি লোক আহত হয়েছে, যাদের অনেকেই নিখোঁজ হয়েছে। 
ভূমিকম্পটি ইরান-ইরাক সীমান্তের নিকটবর্তী ভূমিকম্পটি আগ্রাসী এবং ইউরেশীয় টেকটনিক প্লেটের সংযোগের কাছাকাছি অবস্থিত বাগদাদের উত্তর-পূর্বাঞ্চলের প্রায় ২২০ কিলোমিটার (১৪০ মাইল) দূরে সংঘটিত হয়েছিল। মার্কিন যুক্তরাষ্ট্র ভূতাত্ত্বিক জরিপ অনুযায়ী, ভূমিকম্পের মাত্রা মাত্রা ৭.৪ (রিক্টার স্কেল) এবং একটি বৃহৎ এলাকায় একটি তীক্ষ্ন ফল্ট উপর আন্দোলনের দ্বারা সৃষ্ট হয়। এটি ১৯৬৭সালের ১ জানুয়ারিতে ৬.১ মেগাওয়াট, যা ১৫০ ও ১৯৬০-এর দশকে প্লেট সীমা বরাবর শক্তিশালী ভূমিকম্পের একটি অংশ হওয়ার পর থেকে এটি এই এলাকার শক্তিশালী ভূমিকম্প। ভূমিকম্প এতটাই শক্তিশালি ছিল যে ভূমিকম্পের কম্পন তুরস্ক, ইসরায়েল এবং সংযুক্ত আরব আমিরাত অনুভূত হয়েছিল। ভূমিকম্পের কয়েক ঘণ্টার মধ্যে ইরানের ভূতাত্ত্বিক কেন্দ্রটি কমপক্ষে ৫০ টি আফটারহক্স নামে নিবন্ধন করেছে। 
ভূমিকম্পটিতে কমপক্ষে ৩৯৫ জন মারা গেছে এবং ৬,০০০ জনের বেশি আহত হয়েছে; কের্মনশহ প্রদেশে সবচেয়ে কঠিন আঘাত সৃষ্টি হয়েছিল। সার্পোল-ই-জাবা শহরে গুরুতরভাবে ক্ষতিগ্রস্ত হয়, যার ফলে শহরের হাসপাতালে ক্ষতিগ্রস্ত হয় এবং কমপক্ষে ১৪২ জন আহত হয়। ইরানের কুর্দিস্তানের কর্মকর্তাদের মতে প্রতিবেশী ইরাকে কমপক্ষে সাত জন নিহত এবং ৫০০ জন আহত হন। 
ইরানি সরকার রিপোর্ট করেছে যে কমপক্ষে ৭০,০০০ নাগরিককে নতুন আশ্রয়ের প্রয়োজন হবে। 
তুরস্ক তার দুর্যোগ এবং জরুরী ব্যবস্থাপনা প্রেসিডেন্সির মাধ্যমে সাহায্যের জন্য প্রথম দেশ ছিল, ঘোষণা করে যে ৯২ জন উদ্ধারকারীরা ঘটনাস্থলে উপস্থিত ছিল, ৪,০০০ টি তাঁবু এবং ৭,০০০ কম্বল সহ। ইইউ ফরেন পলিসি প্রধান ফেডেরিকা মোঘরিনি বলেন, ব্ল্যাক জরুরী ত্রাণ সহায়তায় ইরানের সাথে সহযোগিতা করার জন্য প্রস্তুত। আধা-সরকারী ইরানি ILNA নিউজ এজেন্সি জানিয়েছে ইরানের অন্তত 14 টি প্রদেশ ভূমিকম্প দ্বারা প্রভাবিত হয়েছে।
কর্মকর্তারা ঘোষণা করেছে যে, সোমনাথ ও ইলাম প্রদেশের স্কুলগুলো সোমবার বন্ধ থাকবে কারণ আহতদের আশ্রয় কেন্দ্র হিসাবে।
দেওসাই জাতীয় উদ্যান

দেওসাই জাতীয় উদ্যান () পাকিস্তানের গিলগিট বেলিস্তান জেলার স্কারদুতে অবস্থিত একটি উদ্যান।
দেওসাই (উর্দু: دیوسای) উর্দুতে দৈত্যদের ভূমি। বালতি সম্প্রদায়ের মানুষ এটিকে (Balti: غبیارسہ‎) জায়গাটি 'ঘবিয়ার' বলে সম্বোধন করেন, যার অর্থ হল 'গ্রীষ্মের স্থান'। কারণ এটি শুধুমাত্র গ্রীষ্মকালেই প্রবেশযোগ্য।
দেওসাই জাতীয় উদ্যান খারামং, এস্টোরের এবং গিলগিত বেলুচিস্তানের স্কারদুয়ে মধ্যে অবস্থিত। উদ্যানটি সমুদ্র সমতল হতে এর গড় উচ্চতা বিদ্যমান। যার ফলে দেওসাই জাতীয় উদ্যান বিশ্বের উচ্চতম একটি মালভুমি হিসেবে মর্যাদা লাভ করেছে। উদ্যানটি এলাকাজুড়ে সংরক্ষণ করা হয়েছে। এটি সমৃদ্ধ উদ্ভিদরাজির জন্য সুপরিচিত এবং কারাকোরাম-পশ্চিম তিব্বত মালভূমি অ্যালপিইন স্টেপ ইকো অঞ্চলের প্রাণী উল্লেখযোগ্য। বসন্তকালে এটি বাকানো বন্যফুল এবং বিভিন্ন প্রকার প্রজাপতি দিয়ে আচ্ছাদিত থাকে। তিব্বতের চাঁং থং মালভূমির পরে দেওশাই জাতীয় উদ্যান দ্বিতীয় উচ্চতম মালভূমি।
দেওসাইয়ের উত্তরে স্কারদু জেলা, দক্ষিণ-পূর্বে গালতারির খার্মাঙ্গ জেলা এবং পশ্চিম এস্টোর জেলা অবস্থিত। স্কারদু শহরটি প্রায় ৩০ কিলোমিটার দৃরে দেওসাই অবস্থিত এবং এটি দেওশাই পরিদর্শনের জন্য সবচেয়ে সহজ ছোট পথ। বেশিরভাগ বিদেশী ভ্রমনার্থীরা স্কারদুর মাধ্যমে দেওসাই ভ্রমণ করে থাকেন। সাদাপাড়া স্কারদু দিয়ে দেওসাই শীর্ষে পৌছানোর জন্য ১ ঘণ্টা সময় লাগে। চিলিমের মাধ্যমে অষ্টোর উপত্যকায় পৌছানোর আরো আরেকটি বিকল্প পথ। এটি শিলা উপত্যকা থেকেও প্রবেশযোগ্য। গালতারী সম্প্রদায়ের লোকজন দেওসাই এর মাধ্যমে পর্যটন কেন্দ্রটি ভ্রমণ করে থাকেন। স্কারদু উপত্যকায় বুরগি লা সক রাস্তাটি হলো আরো একটি দেওসাই পৌছানোর বিকল্প পথ।
এই এলাকার মাটি গুরুতরভাবে ক্ষয়প্রাপ্ত বা ঝরঝরে একটি প্রকৃতিক জারক ও বিভিন্ন উপাদান এবং মাপ বৃত্তাকার এবং পাথর সঙ্গে মিশ্রিত রয়েছে। এছাড়া পর্বতগুলি মাটির মধ্যে সমতল এলাকায় জমির গাছপালা সঙ্গে গভীরভাবে সম্পৃক্ততা রয়েছে।
দেওশাই জাতীয় উদ্যানটি মূলত হিমালয়ের বাদামী ভালুকগুলি বাচানোর জন্য এবং তাদের বাসস্থানের জন্য ১৯৯৩ সালে প্রতিষ্ঠিত করা হয়েছিল। গত দশকের মাঝামাঝি সময়ে, অঞ্চলটির বাদামী ভাল্লুকগুলিকে বাচিয়ে থাকার তাগিদে পাকিস্তান সরকার বেশ কয়েকটি কার্যকরী ব্যবস্থা গ্রহণ করেন। ১৯৯৩ সালে হিমালয় বিশ্বপ্রাণী প্রকল্পটি আন্তর্জাতিক পরিবেশগত উদ্বেগগুলির কথা বিবেচনা করে উল্লেখযোগ্য আর্থিক সহায়তার মাধ্যমে উদ্যানটি প্রতিষ্ঠিত করা হয়েছিল। কিন্তু দুঃর্ভাগ্যক্রমে বাদামী ভাল্লুকগুলি এখনও পর্যন্ত হুমকিরমুখে জীবনযাপন করছে। এছাড়াও দেওশাই সমভূমিকে হিমালায় আইবেক্স, লাল শিয়াল, গোল্ডেন মরমোট যা স্থানীয়ভাবে ফিয়া নামে ডাকা হয়, ধূসর নেকড়ে, উরিল লাদাখ, তুষার চিতাবাঘ, ১২৪টির উপর বাসিন্দা এবং অভিবাসী পাখি এর আবাসভূমি বলে উল্লেখ করা হয়।